Source: https://www.uad.sk/33/povinnost-komunikovat-s-financnou-spravou-elektronicky-po-1-1-2018-uniqueiduchxzASYZNbaPiNpHHX2-4rzhNg34S9zAg_rzFJ8D5c/?serp=1
Timestamp: 2018-08-20 13:37:16+00:00
Document Index: 11837053

Matched Legal Cases: ['§ 14', '§ 13', '§ 2', '§ 49', '§ 6', '§ 6', '§ 12']

Povinnosť komunikovať s Finančnou správou elektronicky po 1. 1. 2018 | Účtovníctvo a dane
Novelou daňového poriadku s účinnosťou od 1. 1. 2018 sa v zákone č. 563/2009 Z. z. v § 14 ods. 1 písm. a) a písm. d.) doplnili ustanovenia o ďalšie osoby na elektronickú komunikáciu. Novelizované ustanovenia znejú nasledovne: Povinnosť doručovať podania elektronickými prostriedkami podľa § 13 ods. 5 finančnej správe má :
písm. a) daňový subjekt, ktorý je platiteľom dane z pridanej hodnoty alebo právnickou osobou zapísanou v obchodnom registri, alebo fyzickou osobou – podnikateľom registrovanou pre daň z príjmov.
Poznámka: Povinnosť komunikovať elektronicky od 1. 7. 2018 sa bude týkať fyzických osôb, ktoré sú podnikateľmi podľa § 2 ods. 2 zákona č. 513/1991 Zb. Obchodný zákonník v z.n.p., registrovanými pre daň z príjmov podľa § 49a zákona č. 595/2003 Z. z. o dani z príjmov v znení neskorších predpisov. Ide o daňové subjekty, ktoré majú príjmy podľa § 6 ods. 1 a 2 zákona č. 595/2003 Z. z. o dani z príjmov v znení neskorších predpisov. Fyzické osoby registrované pre daň z príjmov iba z dôvodu prenájmu nehnuteľnosti podľa § 6 ods. 3, ( t. j. prenájom nie je živnosťou), nebudú povinné komunikovať elektronicky.
Upozornenie: Pre daňovníkov nezaložených alebo nezriadených na podnikanie podľa § 12 ods. 3 zákona o dani z príjmov (napr. občianske združenia, štátom uznané cirkvi a náboženské spoločnosti, spoločenstvá vlastníkov bytov a nebytových priestorov, obce, vyššie územné celky, príspevkové a rozpočtové organizácie, nadácie...) bude aj po termíne 1. 1. 2018 elektronická komunikácia dobrovoľná, nakoľko nie sú zapísaní v Obchodnom registri.
To znamená, že všetky podania, ktoré majú štruktúrovanú formu ako napr. daňové priznanie, súhrnný výkaz, kontrolný výkaz sa po 1. 1. 2018 budú musieť podávať výlučne len cez portál finančnej správy, resp. cez aplikáciu eDANE/Java alebo eDANE/Win.
aktivovaného kvalifikovaného elektronického podpisu (KEP),
aktivovanej eID karty (občianskeho preukazu s čipom),
prostredníctvom dohody (dohoda sa uzatvára s daňovým úradom podľa 13 ods. 5 zákona č. 563/2009 Z. z.).
Po 1. 1. 2018 právnické osoby nebudú mať možnosť s daňovým úradom uzatvoriť dohodu. Túto možnosť po novele daňového poriadku budú mať už len fyzické osoby. Avšak dohody uzatvorené do 31. 12. 2017 budú platné aj po 1. 1. 2018 a je možné pomocou takejto dohody podpisovať a odosielať dokumenty.
Ďalšie informácie k téme "Povinnosť komunikovať s Finančnou správou elektronicky po 1. 1. 2018"